bykredittforening
Store norske leksikon,Økonomi og næringsliv,Bank og finans,Bank
Bykredittforening var en fellesbetegnelse på landets tre første kredittforeninger. Den Østenfjelske Bykredittforening i Oslo, Den Vestenfjelske Bykredittforening i Bergen, og Den Nordenfjelske Bykredittforening i Trondheim, ble alle stiftet 1907 og gikk senere sammen i De Norske Bykredittforeninger.
Bykredittforeningene skilte lag i 1986. Den Østenfjelske Bykredittforening ble til Realkreditt og er blitt et datterselskap av DNB ASA under navnet DNB Boligkreditt. Vestenfjelske Bykreditt ble i 1996 overtatt av Norgeskreditt AS og inngikk senere i Kreditkassen, som så har blitt en del av Nordea Bank, og bykredittforeningen i Trondheim fusjonerte med Næringskreditt AS i 1986 og ble til Bolig- og Næringskreditt AS, som i 1992 ble omdannet til bank og byttet navn til BN Bank, eid av Sparebank 1 siden 2008. Les mer i Store norske leksikon bank kreditt